als_Latn dik_Latn sag_Latn
Kandidati për deputet në Kuvendin e Kosovës Zafir Berisha nga radhët e Nismës, ka folur rreth ftesës së Albin Kurtit, që deputetet e PAN-it t’i bashkohen kësaj partie dhe ta formojnë Qeverinë e ardhshme të Kosovës.
Berisha tregoi se a duhet Vetëvendosja të bëjë ftesa të tilla.
“Vetëvendosja është subjekti i dytë politik në këto zgjedhje sipas rezultateve, dhe rrjedhimisht e logjikisht sipas sovranit, votës së qytetarit është subjekti i parë ai që bën thirrje ta formojë qeverinë, dhe nëse nuk mundet i pari, i vjen rendi Vetëvendosjes”, ka thënë ai për Gazetën Blic.
“Është mirë që Albin Kurti të jetë zëvendës kryeministër dhe ministër i Punëve të Jashtme, dhe t’i ketë Ministrinë e Drejtësisë, Ministrinë e Zhvillimit Ekonomik dhe ndonjë Ministri tjetër, e cila përputhet me qëndrimet e tyre të proklamuara deri tash” , tha ai.
Gjatë ditës së sotme Vetëvendosja ka mbajtur një konferencë për media, ku iu ka bërë ftesë deputetëve të PAN-it, që t’i bashkohen kësaj partie dhe së bashku ta formojnë Qeverinë e Kosovës.
als_Latn als_Latn als_Latn als_Latn als_Latn